**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

Broj:07-11-5-3104/21

Bosanska Krupa, 24.05.2021.godine

Na osnovu člana 70.stav (4) i (6), a u vezi člana 69. stav (2) tačka e) Zakona o javnim nabavkama („Službeni glasnik BiH“, broj: 39/14), u otvorenom postupku nabavke radova s namjerom provođenja e-aukcije - Radovi na sanaciji klizišta na putu Johova dolina, općina Bosanska Krupa, na prijedlog Komisije za provođenje postupka javne nabavke, Općinski načelnik općine Bosanska Krupa, kao rukovodilac ugovornog organa donosi:

**ODLUKU**

**o poništenju postupka nabavke**

**Član 1.**

**Poništava se postupak javne nabavke**- **Radovi na sanaciji klizišta na putu Johova dolina, općina Bosanska Krupa,** broj obavještenja 1272-1-3-15-3-20/21 od 27.4.2021. godine, jer su cijene prihvatljivih ponuda znatno veće od osiguranih sredstava za predmetnu nabavku, shodno članu 69. stav (2) tačka e) Zakona o javnim nabavkama.

**Član 2.**

Ova Odluka će se objaviti na internet stranici ugovornog organa istovremeno sa upućivanjem odluke ponuđaču koji je učestvovao u postupku javne nabavke.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-3104/21 od 27.04.2021. godine. Predmetna nabavka - Radovi na sanaciji klizišta na putu Johova dolina, općina Bosanska Krupa, pokrenuta je putem otvorenog postupka s namjerom provođenja e-aukcije. Obavještenje o nabavci broj: 1272-1-3-15-3-20/21 od 27.4.2021. godine (TD preuzelo ukupno 12 ponuđača), je objavljeno na portalu javnih nabavki i Općinskoj web stranici dana 27.04.2021. godine. Po objavljenom obavještenju predviđen je rok za prijem ponuda 18.05.2021. godine do 13,00 sati.

Do označenog roka za prijem ponuda na protokol Ugovornog organa pristigle su tri ponude , a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponude :

1. DOO “I-SELIMOVIĆ” Cazin, broj protokola: 07-11-5-3104-2/21, dana 17.5.2021. godine u 11:15 sati;
2. d.o.o. “I-KOMIĆ” Bosanska Krupa, broj protokola: 07-11-5-3104-3/21, dana 18.5.2021. godine u 11:00 sati i
3. Doo “EURO-COP INVEST” Bosanska Krupa, broj protokola: 07-11-5-3104-4/21, dana 18.5.2021. godine u 11:10 sati.

Komisija za provođenje postupka javne nabavke je u skladu sa tenderskom dokumentacijom dana 18.05.2021. godine u 13,30 sati izvršila javno otvaranje ponuda i na zapisnik konstatovala:

1. **Ponuđač DOO “I-SELIMOVIĆ” Cazin,** dostavljena ponuda uredno zapakovana, original i kopija, i bez vidnih oštećenja, ponudio je:

cijena ponude: **23.560,00 KM bez PDV**,

iznos PDV: **4.005,20 KM** **PDV**

ukupna cijena ponude: **27.565,20 KM sa PDV- om,**

Nema popusta.

1. **Ponuđač d.o.o. “I-KOMIĆ” Bosanska Krupa,** dostavljena ponuda uredno zapakovana, original i kopija, i bez vidnih oštećenja, ponudio je:

cijena ponude: **9.969,00 KM bez PDV**,

iznos PDV: **1.694,73 KM** **PDV**

ukupna cijena ponude: **11.663,73 KM sa PDV- om,**

Nema popusta.

1. **Ponuđač Doo “EURO-COP INVEST” Bosanska Krupa,** dostavljena ponuda uredno zapakovana i bez vidnih oštećenja, s tim da je dostavljen original ponude ali ne i kopija ponude, ponudio je:

cijena ponude: **9.711,40 KM bez PDV**,

iznos PDV:  **1.650,94 KM** **PDV**

ukupna cijena ponude: **11.362,34 KM sa PDV- om,**

Nema popusta.

Komisija za provođenje postupka javne nabavke je izvršila evaluaciju dostavljenih ponuda i dostavljene dokumentacije uz ponude, te je utvrdila da ponuda ponuđača **Doo “EURO-COP INVEST” Bosanska Krupa** nije pripremljena u skladu sa tenderskom dokumentacijom (nije dostavljena kopija ponude; nacrt ugovora nije popunjen traženim podacima i detaljima u skladu s ponudom tj. nisu popunjeni broj ponude, broj obavješetanja o javnoj nabavci, cijena ponude; u Izjavi iz člana 51. ZJN nije zaokružena nijedna tačka i nisu navedeni precizni podaci vezani za zahtjeve tenderske dokumentacije) te predlaže ugovornom organu da istu odbaci **kao neprihvatljivu**. Ponude preostala dva ponuđača **d.o.o. „I-KOMIĆ“ Bos.Otoka i d.o.o. „I-SELIMOVIĆ“ Cazin su** potpune, ispravne u formalno-pravnom smislu (ponuđači su dostavili ponudu u skladu sa tenderskom dokumentacijom, ispunili uslove za učešće, dostavili potrebne dokaze, kao i da računskih grešaka nije bilo).

Komisija je predložila Ugovornom organu da zakaže e-aukciju s kvalifikovanim ponuđačima i to d.o.o. „I-KOMIĆ“ Bos.Otoka i d.o.o. „I-SELIMOVIĆ“ Cazinuz primjenupreferecijalnog tretmana domaćeg, u skladu sa Pravilnikom o uslovima i načinu korištenja e-aukcije (“Službeni glasnik BiH”broj 66/16 od 06.09.2016 godine).

Provođenje e-aukcije je zakazano za dan 21.05.2021. godine u 12:30 h i ista je trajala od 12:30 h do 12:40 h. Na osnovu izvještaja o toku i završetku e-aukcije utvrđeno je da je konačna rang lista ponuđača sljedeća:

1. **d.o.o. „I-KOMIĆ“ Bosanska Krupa** konačna cijena ponude iznosi 9.949,00 KM bez PDV pa ukupna cijena ponude iznosi **11.640.33 KM sa PDV- om** (početna cijena ponude umanjena za 0,2%)
2. **DOO “I-SELIMOVIĆ” Cazin** konačna cijena ponude iznosi 9.959,00 KM bez PDV -a, pa ukupna cijena ponude iznosi **11.652,03 KM sa PDV- om** (početna cijena ponude umanjena za 57,73%)

Komisija je konstatovala da procjenjena vrijednost nabavke za Sanaciju klizišta na putu Johova dolina, općina Bosanska Krupa, iznosi 8.500,00 KM bez PDV, odnosno 9.945,00 KM sa PDV- om**.**

S obzirom da su cijene prihvatljivih ponuda i nakon okončane e-aukcije znatno veće od osiguranih sredstava za predmetnu nabavku, (ponuda prvorangiranog ponuđača veća za 1.449.00 KM bez PDV-a odnosno 1.695,33 KM sa PDV-om), Komisija je predložila ugovornom organu da poništi postupak javne nabavke shodno članu 69. Stav (2) tačka e) Zakona o javnim nabavkama.

Uzimajući u obzir da je ugovorni organ obavezan poništiti postupak javne nabavke u slučaju da su cijene svih prihvatljivih ponuda znatno veće od osiguranih sredstava za predmetnu nabavku, odlučeno je kao u dispozitivu, shodno članu 69. stav (2) tačka e) Zakona o javnim nabavkama.

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**OPĆINSKI NAČELNIK**

Armin Halitović, dipl. ecc

Dostavljeno:

1. Doo „I-KOMIĆ“ Bos. Krupa
2. Doo “I-SELIMOVIĆ” Cazin
3. Doo “EURO-COP INVEST” Bosanska Krupa
4. Web stranica općine
5. U spis
6. a/a